Onderneming in die Kollig: Saffaland - Wêreldwyd
Onderneming in die Kollig: Saffaland
deur Wêreldwyd | Mei 1, 2019 | Blog
Wêreldwyd se Wêreldgids is enig in sy soort! Ons gids is propvol trots Suid-Afrikaanse ondernemings in die buiteland. Jy kan jou gunsteling- Suid-Afrikaanse produkte kry en terselfdertyd ondersteun jy ’n onderneming in Suid-Afrikaanse besit in jou omgewing. Elke week kies ons by Wêreldwyd een onderneming om in die Kollig te verskyn – hierdie week is dit Saffaland.
Saffaland maak T-hemde met pittige eg Suid-Afrikaanse sêgoed op. Jy voel sommer tuis sodra jy die hemp oor jou kop trek en nou kan jy jou trots op jou mou dra. Saffaland se T-hemde word van hoëgehaltemateriaal gemaak om te verseker dat jy dit sommer vir baie jare kan dra.
Saffaland bied gratis koerierdienste in die VSA, maar hulle versend hul hemde regoor die wêreld!
Saffaland beskryf hulself soos volg:
“SAFFALAND?” vra jy miskien. Suid-Afrikaners staan algemeen as ‘Saffas’ bekend en maak hul tuiste enige plek ter wêreld. Saffaland is iewers tussen Suid-Afrika en die buiteland, waar ook al jy jouself bevind. Saffaland word in ons Suid-Afrikaanse kultuur gevind. Saffaland T-hemde mik om aan jou hartsnaar te trek … om jou te herinner aan die liefde vir ons land, ons kultuur en ons taal. Geniet ’n oomblik van nostalgie, grappigheid of gekskeer wanneer jy hierdie T-hemp dra.
Besoek Saffaland se webtuiste hier
Besoek Saffaland se Facebookblad hier
Besoek Saffaland se profiel op die Wêreldgids hier